
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 21. maija noteikumos Nr. 301 "Valsts atbalsta piešķiršanas kārtība lauksaimniecības un zivsaimniecības tirgus veicināšanai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Saskaņā ar likumu "Par valsts budžetu 2026. gadam un budžeta ietvaru 2026., 2027. un 2028. gadam" Zemkopības ministrijas budžeta apakšprogrammā 21.01.00 "Valsts atbalsts lauksaimniecības un lauku attīstībai" 2026. gadam ir ieplānots finansējums 1 529 700 euro apmērā Ministru kabineta 2024. gada 21. maija noteikumos Nr. 301 "Valsts atbalsta piešķiršanas kārtība lauksaimniecības un zivsaimniecības tirgus veicināšanai" paredzētā atbalsta finansēšanai.
Apraksts
Zemkopības ministrijai atbilstoši Ministru kabineta 2025. gada 26. augusta sēdes protokola Nr. 33, 52. § 11. punktam ir dots uzdevums uzsākt veidot kompetences centra funkciju pārtikas piegāžu un ēdināšanas pakalpojumu iepirkumiem, pēc nepieciešamības izstrādājot attiecīgus Ministru kabineta noteikumus. Finansējums paredzēts no valsts budžeta papildu atbalsta budžeta apakšprogrammā 21.01.00 "Valsts atbalsts lauksaimniecības un lauku attīstībai".
1.2. Mērķis
Mērķa apraksts
Noteikumu projekta mērķis ir sadalīt 2026. gadā piešķirto finansējumu 1 529 700 euro apmērā lauksaimniecības un zivsaimniecības tirgus veicināšanas pasākumiem, precizēt atbalsta piešķiršanas kārtību, kā arī pievienot jaunu atbalsta pasākumu - ilgtspējīgu pārtikas produktu tirgus veicināšanu. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik spēkā ir Ministru kabineta 2024. gada 21. maija noteikumi Nr. 301 "Valsts atbalsta piešķiršanas kārtība lauksaimniecības un zivsaimniecības tirgus veicināšanai" (turpmāk – noteikumi Nr. 301), kuros noteikta atbalsta piešķiršanas kārtība, atbalsta summa un atbalsta pasākumi 2025. gadam. 
Noteikumu Nr.301 16. punktā ir noteikts, ka Agroresursu un ekonomikas institūts (turpmāk - institūts) publicē informāciju par plānotajām izstādēm gan ar plašsaziņas līdzekļu starpniecību, gan savā tīmekļvietnē.
Noteikumu Nr.301 20.1.2, 20.2., 37.1., 37.2. apakšpunktos ir noteikts, ka atbalsta pretendents nodarbojas ar attiecīgo produktu ražošanu un tirdzniecību, tādējādi norādot, ka pretendentam ir gan jāražo, gan jātirgo attiecīgais produkts, lai varētu piedalīties kopstendā vai izstādē, jo atbalsta mērķis ir veicināt eksportspējīgu uzņēmumu attīstību. 
Noteikumu Nr.301 36.1.1 apakšpunktā ir noteiktas atbalstāmās izmaksas, starp kurām ir arī apdrošināšanas izmaksas, ko noteikuši izstādes organizatori. 
Noteikumu Nr.301 36.6. apakšpunktā ir noteiktas atbalstāmās transporta izmaksas.
Noteikumu Nr.301 38. un 39. punktā noteikts, ka uz atbalstu var pretendēt noteikumu 35. punktā noteiktajā termiņā. Savukārt noteikumu Nr.301 35. punktā ir noteikts, ka atbalstu piešķir par izdevumiem, kas radušies no iepriekšējā gada 1. novembra līdz kārtējā gada 31. decembrim.
Noteikumu Nr.301 50. punktā ir noteikts pieteikšanās termiņš piekrastes zvejniecības attīstības mārketinga programmas iesniegšanai, kas ir 3. jūnijs.
Noteikumu Nr.301 56. punktā ir noteikts pārskata un samaksu apliecinošo dokumentu iesniegšanas termiņš piekrastes zvejniecības attīstības mārketinga programmas iesniegšanai, kas ir 1. decembris.
Problēmas un risinājumi
Problēmas apraksts
Noteikumu Nr.301 2. punktā nav noteikts konkrēts atbalsta periods, kas rada neskaidrības atbalsta pretendentiem.
Zemkopības ministrija arvien lielāku uzmanību velta lauksaimniecības un pārtikas tirgus ilgtspējas jautājumiem. Jau šobrīd tiek īstenoti pasākumi, kas veicina ilgtspējīgu produktu tirgus attīstību, kā arī plānoti pasākumi nākotnē. Būtu lietderīgi apvienot šos pasākumus. Tādēļ papildus 2026. gadā ir nepieciešams ieviest jaunu atbalsta pasākumu - ilgtspējīgu pārtikas produktu veicināšanu. Viens no pasākumiem izriet no  Ministru kabineta 2025. gada 26. augusta sēdes protokola Nr. 33, 52. § 11. punktā dotā uzdevuma Zemkopības ministrijai uzsākt veidot kompetences centra funkciju pārtikas piegāžu un ēdināšanas pakalpojumu iepirkumiem, kas balstītos uz ilgtspējīgu pārtikas produktu iepirkumu sistēmas attīstību.
Kā arī šobrīd Ministru kabineta 2025. gada 25. februāra noteikumu Nr. 126 "Kārtība, kādā piešķir valsts atbalstu lauksaimniecībai" 163.1. un 163.2. apakšpunktos ir iekļauti tirgus veicināšanas pasākumi kvalitātes shēmu produktiem, kas ir ilgtspējīgi produkti.
Papildus nepieciešams pievienot atbalsta pasākumu Pasaules Dzīvnieku Veselības organizācijas reģionālās konferences organizēšanai, ko 2026. gadā organizē Latvija un kurā uzsvars tiks likts uz lauksaimniecības produktu ilgtspējas faktoriem - dzīvnieku labturība, vides aspekti, droša un kvalitatīva pārtika. 
Risinājuma apraksts
Noteikumu Nr. 301 2. punktā nepieciešams precizēt, ka atbalsts paredzēts konkrētam gadam, kā arī precizēt pasākumus un summas, pievienojot 2.5. apakšpunktu ar jaunu pasākumu - ilgtspējīgu pārtikas produktu tirgus veicināšanu un tajā iekļautām aktivitātēm:
1. ilgtspējīgas pārtikas un ēdināšanas iepirkumu kompetenču centra izveidei – 318 500 euro;
2. ilgtspējīgu pārtikas produktu, izņemot bioloģiskās lauksaimniecības shēmas produktu, atpazīstamības veicināšanai – 82 000 euro;
3. bioloģiskās lauksaimniecības shēmas un produktu atpazīstamības veicināšanai – 50 000 euro;
4. Pasaules Dzīvnieku Veselības organizācijas reģionālās konferences organizēšanai – 91 200 euro.
Papildus nepieciešams papildināt noteikumus ar ar jaunu nodaļu (noteikumu projekta 16. punkts), kas nosaka atbalsta piešķiršanas kārtību ilgtspējīgu pārtikas produktu tirgus veicināšanas pasākumiem – atbalstāmos pasākumus, attiecināmās izmaksas, atbalsta saņēmējus, iesniegumu un gala pārskata iesniegšanas kārtību.
Noteikumu projekta 16. punktā izteiktajā noteikumu Nr.301 58.1 punktā tiek noteiktas katrā pasākumā atbalstāmās izmaksas, kā arī noteikts, ka atbalsts ilgtspējīgu pārtikas produktu, izņemot bioloģiskās lauksaimniecības shēmas produktu, atpazīstamības veicināšanai un bioloģiskās lauksaimniecības shēmas un produktu atpazīstamības veicināšanai tiek piešķirts atbilstoši regulai Nr.2022/2472. 
Noteikumu projekta 16. punktā izteiktajā noteikumu Nr.301 58.2 punktā tiek noteikts, ka ilgtspējīgas pārtikas un ēdināšanas iepirkumu kompetenču centra izveidei, kā arī ilgtspējīgu pārtikas produktu atpazīstamības veicināšanai atbalsta saņēmējs ir sabiedrība ar ierobežotu atbildību "Latvijas Lauku konsultāciju un izglītības centrs".
Ilgtspējīgas pārtikas un ēdināšanas iepirkumu kompetenču centra pienākumus, kā arī ilgtspējīgu pārtikas produktu atpazīstamības veicināšanu plānots uzticēt SIA “Latvijas Lauku konsultāciju un izglītības centrs” (turpmāk – LLKC), ņemot vērā šādus apsvērumus:
1. 2025. gada 12. septembra Ministru kabineta rīkojumā Nr. 571 "Par rīcības plānu skolēnu ēdināšanas sistēmas pilnveidošanai Latvijā 2025.–2027. gadam" LLKC ir uzdota virkne būtisku uzdevumu, kas ir saistīti ar pārtikas un ēdināšanas iepirkumu jomas sakārtošanu.
2. LLKC ir visaptverošs nacionāla līmeņa tīkls, kas darbojas visā Latvijas teritorijā, nodrošinot pakalpojumu pieejamību un īstenojot komercsabiedrībai izvirzītos mērķus ar 26 reģionālo biroju starpniecību. LLKC darbības pamatā ir valsts pārvaldes uzdevumu deleģējums, kas saistīts ar lauksaimniecības nozares attīstības veicināšanu, kā arī komercdarbību tajās jomās, kurās tirgus pats nespēj nodrošināt sabiedrības interesēm atbilstošu pakalpojumu pieejamību un pastāv sistemātiska pakalpojumu nepietiekamība;
3. LLKC ir būtiska nozīme lauksaimniecības nozares attīstībā, nodrošinot LLKC deleģēto valsts pārvaldes funkciju nepārtrauktību, metodisko vadību un profesionālu atbalstu. LLKC sniegtie pakalpojumi un informācija ir nozīmīga lauksaimnieku, pārtikas ražotāju un lauku uzņēmēju konkurētspējas stiprināšanai;
4. LLKC ir izveidojis virtuālo katalogu un nacionālo zīmolu "Novada garša", lai veicinātu Latvijā ražotu pārtikas produktu atpazīstamību, pieejamību un izsekojamību;
5. LLKC uztur un nodrošina platformas “Novada garša”/”Mans Lauks” darbību, balstoties uz savu profesionālo kompetenci, reģionālo pārklājumu, ciešo sadarbību ar lauksaimniekiem un ražotājiem un spēju nodrošināt koordinētu atbalsta funkciju. LLKC veic nozīmīgu darbu informācijas apritē, apmācību organizēšanā, piegādes ķēžu stiprināšanā un sabiedrības informēšanā par vietējās pārtikas nozīmi;
6. LLKC ir uzkrāta būtiska pieredze pārtikas un ēdināšanas sistēmu, kā arī publisko iepirkumu  labo prakšu apzināšanā un analīzē, veicot sistemātisku datu apkopošanu un izvērtējot gan Latvijas, gan ārvalstu risinājumus. LLKC regulāri īsteno izglītījošus un informatīvus pasākumus, kuros tiek analizēti veiksmīgi īstenoti pārtikas iepirkumu un piegādes ķēžu modeļi;
7. LLKC pilda kopējās lauksaimniecības politikas valsts tīkla sekretariāta un valsts zivsaimniecības sadarbības tīkla pienākumus saskaņā ar normatīvajiem aktiem un visā Latvijas teritorijā sniedz konsultācijas lauku attīstības, lauksaimniecības, mežsaimniecības un zivsaimniecības nozarē;
 8. LLKC sadarbojas ar nozaru nevalstiskajām organizācijām, nodrošinot regulāru problēmu analīzi un priekšlikumu sagatavošanu publiskā sektora un privātās partnerības ietvaros;
9. LLKC ir kompetence nodrošināt integrētu atbalstu vietējās pārtikas iepirkumiem, apvienojot ražotāju datubāzi, reģionālo sasniedzamību, nozares zināšanas un tehnoloģiskās platformas. Nozarei nav cita subjekta ar līdzvērtīgu pārklājumu, deleģētām funkcijām un uzkrāto pieredzi valsts politikas ieviešanā pārtikas un lauksaimniecības jomā.
LLKC nodalīs ilgtspējīgas pārtikas un ēdināšanas iepirkumu kompetenču centra izveidei paredzētās izmaksas no savas komercdarbības izmaksu daļas un tā negūs labumu no finansējuma, kas paredzēts ilgtspējīgas pārtikas un ēdināšanas iepirkumu kompetenču centra izveidei. Plānotā pasākuma ietvaros publiskā finansējuma piešķiršana LLKC nav kvalificējams kā komercdarbības atbalsts atbilstoši Komercdarbības atbalsta kontroles likuma 5. panta pazīmēm. Kompetenču centra izveide nav saistīta ar saimniecisko darbību (preču un pakalpojumu piedāvāšanu tirgū), bet gan tas veiks valsts funkcijas izpildi, līdz ar to publisko līdzekļu piešķiršana tam nekvalificējas kā komercdarbības atbalsts.
Šajā noteikumu projektā plānots sniegt finansējumu kompetences centra funkcijas izveidei, kas Zemkopības ministrijai ir uzdots atbilstoši  Ministru kabineta 2025. gada 26. augusta sēdes protokola Nr. 33, 52. § 11. punktā dotajam uzdevumam: “11. Zemkopības ministrijai uzsākt veidot kompetences centra funkciju pārtikas piegāžu un ēdināšanas pakalpojumu iepirkumiem esošā finansējuma ietvaros.”
Šajā noteikumu projektā netiek plānots deleģēt funkciju Latvijas Lauku konsultāciju un izglītības centram  un attiecīgie deleģējuma Ministru kabineta noteikumi atbilstoši Valsts pārvaldes iekārtas likumam tiks izstrādāti pēc tam, kad tiks apstiprināti grozījumi Publisko iepirkumu likumā (Nr. 1035/Lp14), kas tostarp nosaka deleģējumu Ministru kabinetam veidot kompetences centrus iepirkumu jomā. Ir būtiski jau šobrīd sniegt atbalstu un sākt veidot kompetences centru pārtikas un ēdināšanas iepirkumu jomā, lai ātrāk virzītos uz ilgtspējas mērķiem nozarē un nodrošinātu raitu Publisko iepirkumu likuma grozījumu ieviešanu.
 Norādam, ka gadījumā, ja pašlaik virzītais likumprojekts “Grozījumi Publisko iepirkumu likumā” (Nr. 1035/Lp14), kas paredz deleģējumu Ministru kabinetam veidot kompetences centrus iepirkumu jomā, netiks pieņemts,  vai arī gadījumā, ja likumprojekta pieņemšana kavēsies vai tas netiks pieņemts attiecīgajā redakcijā, kā arī, ja uz jau pieņemtā likuma pamata izdoto Ministru kabineta noteikumu redakcija atšķirsies no iecerētās (piemēram, tiks noteikts cits subjekts kā kompetences centrs), tad  SIA “Latvijas Lauku konsultāciju un izglītības centrs” turpinās īstenot Rīcības plānā skolēnu ēdināšanas sistēmas pilnveidošanai Latvijā 2025.–2027. gadam paredzētos pasākumus, kas lielā mērā sasaucas ar plānoto kompetences centra funkcijas deleģēšanu SIA “Latvijas Lauku konsultāciju un izglītības centrs” ilgtspējīgas pārtikas un ēdināšanas iepirkumu jomā.
LLKC atbilstoši apstiprinātajam Rīcības plānam skolēnu ēdināšanas sistēmas pilnveidošanai Latvijā 2025.–2027. gadam jau pašlaik īsteno funkcijas, kas būtiski pārklājas ar plānotajām kompetences centra darbībām ilgtspējīgas pārtikas un ēdināšanas iepirkumu jomā. Rīcības plānā skolēnu ēdināšanas sistēmas pilnveidošanai Latvijā 2025.–2027. gadam noteiktie LLKC uzdevumi — metodiskais atbalsts, tirgus izpēte, iepirkumu kritēriju ieviešanas veicināšana, ražotāju iesaiste, apmācības, koordinācijas funkcijas un īso piegāžu platformas attīstība u.c.— saturiski atbilst kompetences centram paredzētajām funkcijām.
Tādējādi, ja Publisko iepirkumu likuma grozījumi netiks pieņemti vai to pieņemšana kavēsies, LLKC turpinās īstenot Rīcības plānā skolēnu ēdināšanas sistēmas pilnveidošanai Latvijā 2025.–2027. gadam noteiktos pasākumus, kas faktiski jau nodrošina kompetences centra funkciju izpildei nepieciešamo darbību kopumu.
Vienlaikus norādām, ka 2026.gada 26.februāra Saeimas sēdē tika atbalstīts iesniegtais likumprojekts “Grozījumi Publisko iepirkumu likumā” (Nr. 1035/Lp14) 2. lasījumam, tostarp tika atbalstīts priekšlikums, kas paredz deleģējumu Ministru kabinetam veidot kompetences centrus iepirkumu jomā. Līdz ar to nesaskatām pamatu bažām, ka Publisko iepirkumu likuma grozījumi netiks pieņemti vai to pieņemšana būtiski kavēsies. Ņemot vērā minēto, paredzētais deleģējums kompetences centra izveidei, tostarp funkciju uzticēšanai SIA “Latvijas Lauku konsultāciju un izglītības centrs”, ir vērtējams kā reāli īstenojams risinājums.

Noteikumu projekta 16. punktā izteiktajā noteikumu Nr.301 58.3 punktā noteikti kritēriji atbalsta saņēmējam par bioloģiskās lauksaimniecības shēmas un produktu atpazīstamības veicināšanas pasākumu. Jāņem vērā, ka atbalsta saņēmējs gan šajā pasākumā, gan noteikumu Nr. 301 2.5.2. apakšpunktā minētajā pasākumā tikai organizēs atbalsta pasākumus, bet gala labuma guvēji būs ražotāji, kas piedalīsies šajos pasākumos un saņems atbalstu subsidēta pakalpojuma veidā (noteikumu Nr.301 58.5 punkts).

Ilgtspējīgu produktu un bioloģisko produktu veicināšanas pasākumi tiek pārnesti no Ministru kabineta 2025. gada 25. februāra noteikumu Nr. 126 "Kārtība, kādā piešķir valsts atbalstu lauksaimniecībai" 163.1. un 163.2. apakšpunktā minētajiem pasākumiem (grozījumi apstiprināti MK 17.02.2026, 25-TA-2751), tādējādi apkopojot ilgtspējīgu pārtikas produktu tirgus veicināšanas pasākumus vienos noteikumos.  Attiecīgi arī visi atbalsta piešķiršanas un administrēšanas noteikumi, tai skaitā noteikumu Nr. 301 58.3 minētais atbalsta saņēmējs, tiek pārnesti no minētajiem noteikumiem, mainot tikai gala pārskata iesniegšanas datumu uz nākamā gada februāri, jo pēc iepriekšējo atbalsta periodu pieredzes par atsevišķām izmaksām samaksu apliecinošus dokumentus nevar paspēt iesniegt līdz 15. decembrim. Papildus tiek mainīts arī priekšapmaksas apmērs no 90 % uz 100 %. Ņemot vērā to, ka iepriekšējā regulējumā noteikumos Nr.126 gala pārskata iesniegšanas datums bija tā paša gada 15. decembrī, tad Lauku atbalsta dienests varēja paspēt izskatīt iesniegtos dokumentus un veikt gala maksājumu līdz 31. decembrim. Taču, mainot gala pārskata iesniegšanas datumu uz nākamā gada februāri, nav iespējams nodrošināt gala maksājuma veikšanu kārtējā gada ietvaros, tādēļ priekšapmaksas apmērs tiek noteikts uzreiz 100 procentu apmērā. Attiecībā uz nepamatoti izmaksātu finansējumu Lauku atbalsta dienestam ir noteikta kārtība šādiem gadījumiem, kas tiek veiksmīgi arī pielietota praksē.

Noteikumu projekta 16. punktā izteiktajā noteikumu Nr.301 58.4 punktā ir noteikts, ka atbalsta saņēmējs Pasaules Dzīvnieku Veselības organizācijas reģionālās konferences organizēšanai ir Pārtikas un veterinārais dienests, kas ir Pasaules Dzīvnieku Veselības organizācijas oficiālais biedrs un vienīgā atbildīgā iestāde par šīs konferences organizēšanu Latvijā.
WOAH reģionālās konferences (Pasaules Dzīvnieku Veselības organizācijas reģionālās konferences) ir oficiālas reģionālās sanāksmes, kuras notiek reizi divos gados katrā no WOAH pieciem reģioniem (Eiropa, Āzija un Klusais okeāns, Amerikas, Āfrika, Tuvo Austrumu). Konferenču mērķis ir apspriest aktuālos dzīvnieku veselības, dzīvnieku labturības un pārtikas drošības jautājumus reģionālā līmenī, izstrādāt ieteikumus, apmainīties ar pieredzi un sagatavot pozīcijas globālajai Ģenerālajai sesijai. Nākamā (32. Eiropas reģionālā konference) paredzēta 2026. gadā Latvijā un tās organizators ir Pārtikas un veterinārais dienests kā Pasaules Dzīvnieku Veselības organizācijas biedrs. Plānotā pasākuma ietvaros publiskā finansējuma piešķiršana Pārtikas un veterinārajam dienestam nav kvalificējams kā komercdarbības atbalsts atbilstoši Komercdarbības atbalsta kontroles likuma 5. panta pazīmēm. Konferences organizēšana nav saistīta ar saimniecisko darbību (preču un pakalpojumu piedāvāšanu tirgū), bet gan atbilst valsts funkcijas izpildei, līdz ar to publisko līdzekļu piešķiršana tam nekvalificējas kā komercdarbības atbalsts.

Noteikumu projekta 16. punktā izteiktajos noteikumu Nr.301 58.6 - 58.9 punktā tiek noteikta pieteikšanās un gala pārskatu iesniegšanas kārtība un termiņi katram pasākumam. 

Noteikumu projekta 16. punktā izteiktajā noteikumu Nr.301 58.10 punktā tiek noteikta kārtība, kā Lauku atbalsta dienests izvērtē pieteikumus un piešķir atbalstu.

Ilgtspējīgi pārtikas produkti šo noteikumu izpratnē ir ir tādi produkti, kuru ražošanā ir sabalansēti ekonomiskie, vides un sociālie mērķi, veicinot ilgtspējīgu attīstību un sabiedrības labklājību ilgtermiņā. Tie varētu būt īsās piegādes ķēdes jeb tādas pārtikas piegādes ķēdes, kurā ir iesaistīts ne vairāk kā viens starpnieks starp lauksaimnieku un gala patērētāju, un vietējā tirgū ar īsu piegādes attālumu, produkti, nacionālās pārtikas kvalitātes shēmas, bioloģiskās lauksaimniecības shēmas, aizsargātu ģeogrāfiskās izcelsmes norāžu, aizsargātu cilmes vietas nosaukumu un garantētu tradicionālo īpatnību shēmas produkti.
Problēmas apraksts
Šobrīd informāciju par plānotājām izstādēm institūts vairs nepublicē plašsaziņas līdzekļos, bet tikai tīmekļa vietnē, jo laika gaitā ir secināts, ka pietiek koncentrēt informāciju vienā vietā, jo uzņēmumi jau zina, kur to meklēt.
Risinājuma apraksts
Noteikumu Nr.301 16. punktā nepieciešams svītrot plašsaziņas līdzekļu publicēšanas veidu (noteikumu projekta 3. punkts).
Problēmas apraksts
Nosacījums par produktu ražošanu un tirdzniecību var tikt pārprasts, jo atbalstam iepriekšējā periodā pieteicās arī pretendenti, kas bija tikai tirgotāji. Tomēr atbalsta mērķis ir atbalstīt ražotājus. 
Risinājuma apraksts
Noteikumu Nr.301 20.1.2, 20.2., 37.1., 37.2. apakšpunktos nepieciešams svītrot nosacījumu par tirdzniecību, jo varam pieņemt, ka uz starptautiskām izstādēm nebrauks ražotāji, kas nenodarbojas ar tirdzniecību un nav ieienteresēti attīstīt savu eksportspēju (noteikumu projekta attiecīgi 4., 5., 8., 9. punkts). Papildus 20.1.2, 20.2. apakšpunktos nepieciešams norādīt, ka kopstendā piedalās  ar norādītajiem produktiem.
Problēmas apraksts
Atbalsta pretendenti mēdz pārprast izstāžu organizatoru noteiktās apdrošināšanas izmaksas un pieprasīt arī citas apdrošināšanas izmaksas. 
Risinājuma apraksts
Nepieciešams precizēt noteikumu Nr. 301 36.1.1 apakšpunktā, ka atbalstāmajās izmaksās iekļauj stenda apdrošināšanas izmaksas (noteikumu projekta 6.punkts).
Problēmas apraksts
Atbalsta pretendenti mēdz pārprast noteikumu Nr.301 36.6. apakšpunktā minētās transporta izmaksas, pieprasot atbalstu arī par stāvvietām, taksometriem un citām izmaksām.
Risinājuma apraksts
Nepieciešams precizēt atbalstāmās transporta izmaksas noteikumu Nr.301 36.6. apakšpunktā (noteikumu projekta 7.punkts).
Problēmas apraksts
Noteikumu Nr.301 35. punktā noteiktie atbalsta termiņi jau iepriekš tika mainīti, tāpēc noteikumu Nr.301 38. un 39. punktā minētās atsauces uz 35. punktu nav aktuālas. Tomēr ir nepieciešams precizēt atbalsta saņemšanas nosacījumus attiecībā uz pretendentiem, kas vēlas saņemt atbalstu par izdevumiem, ka radušies pirms iesnieguma iesniegšanas. Šāds atbalsts ir iespējams tikai ar de minimis nosacījumiem. 
Risinājuma apraksts
Noteikumu Nr.301 38. un 39. punktā nepieciešams  svītrot atsauci uz 35. punktu, kā arī noteikumu Nr.301 38.1. un 39.1. apakšpunktā ir nepieciešams norādīt, ka uz atbalstu var pretendēt par izmaksām, kas radušās pēc iesnieguma iesniegšanas (noteikumu projekta 10., 11. punkts). 
Nepieciešams papildināt noteikumus Nr.301 ar 39.1 punktu, pieļaujot iespēju visiem pretendentiem saņemt atbalstu par izdevumiem, ka radušies pirms iesnieguma iesniegšanas (noteikumu projekta 12.punkts). Attiecīgi jāprecizē noteikumu Nr.301 40.1.7. un 40.2. apakšpunkti, paredzot šo jauno nosacījumu (noteikumu projekta 13. un 14. punkts).
Problēmas apraksts
3. jūnijs ir pārāk vēls termiņš piekrastes zvejniecības attīstības mārketinga programmas iesniegšanai, jo programma jāīsteno kārtējā gada laikā, tādējādi programmas īstenošanai nav pietiekami daudz laika.
Risinājuma apraksts
Nepieciešams noteikt agrāku termiņu piekrastes zvejniecības attīstības mārketinga programmas iesniegšanai noteikumu Nr. 301 50. punktā (noteikumu projekta 15.punkts). 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Pārtikas produktu ražotāji
Zvejas produktu ražotāju organizācija
Ietekmes apraksts
Tiešie ieguvēji būs lauksaimniecības un pārtikas produktu ražotāji, kas saņems atbalstu, tā veicinot savu konkurētspēju vietējā un eksporta tirgos.  Piekrastes zvejniecības attīstības mārketinga programmas izstrādes pasākumā ieguvēji būs visi piekrastes zonas uzņēmumi. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Lauksaimniecības, piekrastes zvejniecībai un pārtikas nozarei ir liela nozīme valsts ekonomikā. Tādējādi atbalsta pasākumi šajās nozarēs pozitīvi ietekmēs valsts makroekonomiskos rādītājus.
2.2.2. uz nozaru konkurētspēju:
Jā
Ietekmes apraksts
Atbalsta mērķis ir palielināt lauksaimniecības, piekrastes zvejniecības un pārtikas nozares konkurētspēju. 
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Lauksaimniecības un piekrastes zvejniecības nozaru popularizēšana vistiešāk var ietekmēt tieši mazos un vidējos uzņēmumus, kas darbojas šajā nozarē, veicinot to atpazīstamību un konkurētspēju.
2.2.5. uz konkurenci:
Jā
Ietekmes apraksts
Paredzams, ka atbalsts veicinās lauksaimniecības, pārtikas un piekrastes zvejniecības nozaru uzņēmumu konkurētspēju.
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	1 529 700
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	1 529 700
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	1 529 700
	0
	0
	0
	0
	0

	2.1. valsts pamatbudžets
	0
	1 529 700
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Atbalsts ietver finansējumu 1 529 700 euro apmērā šādiem atbalsta pasākumiem:
1. Latvijas lauksaimniecības un pārtikas sektora pārstāvniecības stendu  organizēšanai starptautiskajās izstādēs, izņemot iztādi “Riga Food”, un dalībai tajās – 600 000 euro;
2. līdzfinansējumam dalībai starptautiskajās lauksaimniecības un pārtikas izstādēs ārvalstīs  – 200 000 euro;
3. līdzfinansējumam dalībai kopstendos – 88 000 euro;
4. piekrastes zvejniecības attīstības mārketinga programmas īstenošanai – 100 000 euro;
5. ilgtspējīgu pārtikas produktu tirgus veicināšanai – 541 700 euro.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekts šo jomu neskar.



Cita informācija
Finansējums noteikumu projekta īstenošanai 1 529 700 euro apmērā tiks nodrošināts no Zemkopības ministrijas budžeta apakšprogrammā 21.01.00 "Valsts atbalsts lauksaimniecības un lauku attīstībai" paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" 
Pamatojums un apraksts
Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" tiek dzēsta 6.1. apakšnodaļa, kas tiek pārnesta uz noteikumiem Nr.301
Atbildīgā institūcija
Zemkopības ministrija
4.2. Cita informācija
Grozījumu projekta ID 25-TA-2751, 18. punkts
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32022R2472
ES tiesību akta datums, izdevējinstitūcija, numurs, veids un nosaukums
Komisijas 2022. gada 14. decembra Regula (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu
Apraksts
Atbalstu dalībai izstādēs un kopstendos mazajiem un vidējiem uzņēmumiem, kas ražo Līguma par Eiropas Savienības darbību I pielikuma produktus, piešķir saskaņā ar šo regulu. Atbalstu ilgstpējīgu pārtikas produktu tirgus veicināšanai piešķir saskaņā ar šo regulu.
ES tiesību akta CELEX numurs
32023R2831
ES tiesību akta datums, izdevējinstitūcija, numurs, veids un nosaukums
Komisijas 2023. gada 13. decembra Regula (EK) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam
Apraksts
Atbalstu dalībai izstādēs un kopstendos lielajiem uzņēmumiem un ražotājiem, kuri ražo produktus, kas nav Līguma par Eiropas Savienības darbību I pielikumā minēto lauksaimniecības un pārtikas produktu sarakstā, piešķir saskaņā ar šīs regulas nosacījumiem.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2022. gada 14. decembra Regula (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	I pielikums
	Noteikumu projekta 7. punktā izteiktais noteikumu Nr. 301 37.1. apakšpunkts
Noteikumu projekta 15. punktā izteiktais noteikumu Nr.301 58.6 punkts.
	Pārņemtas pilnībā
	Neparedz

	Vispārīga atsauce uz Regulu 2022/2472
	Noteikumu projekta 9. punktā izteiktais noteikumu Nr. 301 38.1. apakšpunkts.
Noteikumu projekta 10. punktā izteiktais noteikumu Nr. 301 39.1. apakšpunkts.
	Pārņemtas pilnībā
	Neparedz

	24. panta 4. punkts
	Noteikumu projekta 15. punktā izteiktais noteikumu Nr.301 58.12. apakšpunkts
	Pārņemtas pilnībā
	Neparedz

	24. panta 5.punkts
	Noteikumu projekta 15. punktā izteiktais noteikumu Nr.301 58.13. apakšpunkts
	Pārņemtas pilnībā
	Neparedz

	2. panta 59. punkts
	Noteikumu projekta 12. punktā izteiktais noteikumu Nr.301 40.1.7. apakšpunkts
Noteikumu projekta 15. punktā izteiktais noteikumu Nr.301 58.6 punkts
	Pārņemtas pilnībā
	Neparedz

	6. panta 2. un 5. punkts
	Noteikumu projekta 2. punktā izteiktais noteikumu Nr.301 7.1. apakšpunkts
	Pārņemtas pilnībā
	Neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Nav attiecināms.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Atbalsts saskaņā ar šo regulu tiks saskaņots ar Eiropas Komisiju.

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2023. gada 13. decembra Regula (EK) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 2023/2831
	Noteikumu projekta 4. punktā izteiktais noteikumu Nr. 301 20.2. apakšpunkts.
Noteikumu projekta 9. punktā izteiktais noteikumu Nr. 301 38.2. apakšpunkts.
Noteikumu projekta 10. punktā izteiktais noteikumu Nr. 301 39.2. apakšpunkts.
	Pārņemtas pilnībā
	Neparedz.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Nav attiecināms.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/85e36902-ef81-4484-abdd-4361fe2544cc
6.3. Sabiedrības līdzdalības rezultāti
Tiesību akta lietas (25-TA-3056) publiskās apspriešanas laikā no sabiedrības pārstāvjiem nav saņemti ne iebildumi, ne priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Lauku atbalsta dienests
	palielinās
Vērtības nozīme:
	12,40
Avots – Centrālās statistikas pārvaldes dati- regulārā bruto darba samaksa nostrādātā stundā valsts pārvaldes sektorā 2025.g.3. ceturksnī
	16,00
Dokumentu izskatīšanas un lēmumu sagatavošanas laiks 1 pretendentam
	4
jauni atbalsta pretendenti
	2,0
1 reizi pieteikumu iesniegšana un 1 reizi pārskatu iesniegšana
	1 587,20
	Noteikumu projektā paredzēti četri papildu atbalsta pasākumi ar četriem pieteikumiem un pārskatiem.

	Kopā
	1 587,20
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks veicināta ilgtspējīga, caurspīdīga un vietējo ražotāju balstīta pārtikas piegādes sistēma Latvijā, nodrošinot digitālu infrastruktūru, juridisko atbalstu un praktisko sadarbību starp publiskajiem iepircējiem, ražotājiem, ēdinātājiem un valsts institūcijām.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Vietējo ražotāju produktu iepirkumu attīstība veicinās attiecīgo teritoriju attīstību.
8.1.6. uz vidi
Vai projekts skar šo jomu?
Jā
Apraksts
Ilgtspējīgu pārtikas produktu tirgus veicināšana stimulēs ilgtspējīgu pārtikas produktu ražošanu, tādējādi sabalansējot vides, ekonomiskos un sociālos aspektus.
8.1.7. uz klimatneitralitāti
Vai projekts skar šo jomu?
Jā
Apraksts
Ilgtspējīgu pārtikas produktu tirgus veicināšana stimulēs ilgtspējīgu pārtikas produktu ražošanu, tādējādi sabalansējot vides, ekonomiskos un sociālos aspektus.
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Ilgtspējīgu pārtikas produktu tirgus veicināšana stimulēs ilgtspējīgu pārtikas produktu ražošanu, tādējādi sabalansējot vides, ekonomiskos un sociālos aspektus.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

